E penn-kentañ miz Ebrel goude-se, e voe kendaonet ur vamm, Lydie Debaine, da vezañ bet lazhet he merc'h e 2005 " dre garantez ", dre ma oa ampechet. Tri bloaz toullbac'h gant goursez a oa goulennet, pezh a zo nebeut-tre, hag ar varnerion o deus he lezet da vont. Ar varnadenn-mañ a ro da grediñ n'o devo ket ezhomm an helazherion a lezenn da seveniñ o zorfedoù : ar gwir ez eus hiziviken e Frañs da lazhañ e nesañ " dre garantez ". A zo gwashoc'h (rak gwashoc'h a c'heller kavout atav !) : selloù a-dreuz a wel ar gerent na sioc'hanont o bugale ampechet p'edont e kof o mamm. Kerent diatebek, eta, un diatebegezh a goust ker-ruz d'ar gevredigezh. Selloù a dreuz a wel ivez ar re o devez " re " a vugale. Trueziñ a reer ouzh ar vamm na oufe ket -sañset - "mestroniañ he frouezhusted", ouzh an hini a chom er gêr d'ober war-dro he bugale, he zi … hag he gwaz, evel pa n'he defe ket a frankiz, a zizalc'hded e-keñver arc'hant, chomet e dalc'h he gwaz, paour kaezh maouez chomet diwar-lerc'h ! ! !